
Par Fedriga 
la autonomie 
e je un aiarin 


XK Al è un virus pericolòs ator 
pe Europe, ancjetant mortàl dal 
Covid 19, che al colpìs la essen- 
ce stesse dal pinsîr europeist, o 
almancul chel che, tant che au- 
tonomiscj, o fasìin riferiment: 
une union di popui e no di stàts. 
Concet che in bocje ai catalans, 
ai bascs, ai scozés, ai furlans, ai 
sarts, in sumis a ducj chei popui 
che a componin la grande famee 
des minorancis nazionàls, al sune 
tant che volontàt assolude di par- 
tecipà ae costruzion di une realtàt 
democratiche, fondade sul rispiet 
des diversitàts e su la volontàt di 
progrès de popolazions, in non de 
solidarietàt e dal ben comun. 

X% Bielis peraulis, a disaran in 
tancj, ma la realtàt dopo e je ben 
divierse, cemùt che o vin podùt 
verificà inte stesse emergjence sa- 
nitarie dulà che par un pieg a àn 
comandàt i egoisims des singulis 
capitàls e dulà che a dut vué a re- 
stin compuartaments che no àn 
nuie ace fà cul spirt di aiût mutuàl. 
X Atenzion però ce ancje altris 
a doprin il tiermin “Europe dai 
popui” par increditàsi tant che 
difensòrs dai interès popolàrs 
cuintri des oligarchiis dai gover- 
nants, dal strapodé des bancjis e 
de finance, ancje se dopo, une vol- 
te làts al podé, si compuartin tant 
che chei che prime a contrastavin. 
Dispès piés, par ce che al tocje il 
rispiet des regulis de democrazie 
stesse. Al è just definîju sovraniscj 
no parcè che si pandin tant che 
difensòrs dal popul sovran, ma 
parcè che si compuartin tant che 
regnants assolutiscj e cuintri di lôr 
e vàl dome che la lec de Bastilie. 
X Che dopo, specie chei no- 
strans, ae prove dai fats a son 
ancje cunins. Cjapait par esem- 
pli in Regjon il president Fedriga. 
Di là di berghelà cuintri il guvier, 
ma dome cumò che la Leghe lu à 
pierdùt pes cjastronadis di Salvini, 
al sta ben atent a no meti in vore 
ats concrets che a puedin meti in 
moviment la autonomie regjonàl. 
XK Stant che al è aromai un po- 
liticant consumàt al sa che, se al 
(al va indenant a pagj. 3) > 


Chest sfuei periodic 
mensîl al à non “La Patrie 
dal Friùl”, e al è un non 


tautologjic parcè che Patrie e Friùl 


a son la stesse robe. A jerin, a dî 
il vêr. Cumò nissun furlan, fûr di 


chei cuatri dal sfuei e pòcs altris, si 


insumiaressin di clamà “Patrie” il 


Friùl. Pe storie a son sinonims, ma 


cui sa la storie? 

® Cuant che il concet di “patrie” 
al à vùt chel svilup nazionalistic 
che al à vût, no si podeve plui 


clamà “Patrie” une regjon jentrade, 


juste apont, tal glotidòr dai 
nazionalisims (là la France, ca la 
Italie, là sù la Gjermanie, dutis 
patriis, chés sì, e o vin viodùt ce 
che a àn cumbinàt). 

® Cualchidun al veve ben tentàt 
un compromès che al faseve plui 


dùl che rabie: la “Picule Patrie” che 


e faseve part di ché plui grande e 
che e veve di jessi li, dure come un 
cret a difindi i “confins inviolabii”, 


la sentinele fedél. Muarts a vagons, 


altri che. I nestris confins no jerin 
tal Epîr e nancje sul Don. 

® E cumò, tal fevelà di ogni dì, 
chel che tu sintis te ostarie, li dal 
pancòr o intant che tu spietis il 
miedi al è no plui Friùl, al è Friùl 


Vignesie Julie, anzit “Friuli Venezia 


Giulia”. Par talian. 


LA AMBASSADORE DE 


CUSINE FURLANE TAL MONT 


Veronica Defilippis e da 
valôr internazionâl ae nestre 


gastronomie di Erika Adami 


PS 


EDITORIAL 





VIVE LA PATRIE! 


La Patrie e à di torna 
a jessi il Friûl, 
e la picule Patrie al è il Mont 


Intindìnsi ben che jo no ai nuie 
cuintri dai talians. Un popul come 
un altri. E po un popul che al à 
inventàt la mortadele al merete il 
massim risplet. 

® Di frut a àn tacât a dîmi che o 
sei talian e che la mê patrie e je la 
Italie. Dificil di capî par un frut. 
Cui jerino i talians? Chei militàrs 
ator par Osìf che a fevelavin che 
no si capive nuie e che a disevin 
uee uee? Cul là a scuele o ai capît 
alc di plui. Cuant che e jere la 
Fieste dai Arbui, lis frutis di cuinte 
a cjantavin Fratelli d'Italia. E spes 
te aule dongje si sintive, simpri lis 
frutis di cuinte, a cjantà Fratelli 
d'Italia. Alore nô i disevin al nestri 
mestri “Parcè no cjantìno ancje 
nô Fratelli d'Italia?” che a nô, nus 


PATRIARGJIS FUR DAL 


ORDENARI E CUINTRISTORIE 


DE OCUPAZION VENITE 


cun Diego Navarria 
e Agnul Floramo 


sarès plasùt di cjantà. Il mestri 

al faseve fente di no sinti. O al 
alcave lis spalis e al ridugave. Fin 
che une dì, si viòt stuf di sintînus, 
si è metùt daùr de catedre e al à 
intonat “Oh biele cisilute”. 

® O sin restàts incocalîts, ma 
ancje se o jerin in seconde 
elementàr nus pareve che il 
mestri nol fos, come che si disarès 
vué, tal “mainstream”. Tignît cont 
che al jere il 1956. 

® In cuinte elementàr o vevi une 
mestre che sì, bon, la patrie, la 
Italie e dutis chés robis li, ma se 
propit e scugnive fevelà di vueris 
(e cemùt no fevelà di vueris cuant 
che si fevele di patrie?) tu viodevis 
che i vignive l’ingòs, che al jere alc 
che no i lave, che la bocje si pleave 


ATAG Al NESTRIS FLUMS 
Tiliment umiliàt 

e Fele in pericul 

di Serena Fogolini 


e Franceschino Barazzutti 





in jù, un marum di ce fà a glotilu. 
Jê no nus al à dit, ma so pari al jere 
muart te prime vuere mondial, jù 
pai Balcans, e sò mari une strussie 
di chés par tiràle sù e fale studià. 
® Aes mediis, li dai Stimatins 

di Glemone, al jere un predi, 
professòr di religjon par altri, che 
nus fevelave mâl di Garibaldi. 
Propit di Garibaldi, un che ai fruts 
al plaseve simpri, cun ché cjamese 
rosse, il cjaval, la draghignasse e 
une femine che e veve non Anita. 
E za che al jere nus fevelave 

no propit ben dal fassisim e de 
politiche taliane. Nô o capivin 

ce che o capivin. Sì, chel predi al 
tirave la aghe tal mulin de Glesie, 
ma chê di tocjà Garibaldi e la Italie 
no se spietavin. A jerin parfin lis 
“figurinis’ cu la storie di Garibaldi, 
di cuant che al jere in Americhe e 
che al stave de bande, almancul 
cussì nus pareve, dai sotans e dai 
biàts. 

® Però, simpri li dai Stimatins sul 
vocabolari di latin o vevi cjatàt 

la frase Patria est ubicumque est 
bene. Bon, jo in Friùl o stoi ben, ma 
cumò nol è chest il discors. 

Il discors al è plui peng. 

® Il stàt talian nol à fat preferencis 
fra regjons, no si po dî che al vedi 
(al va indenant a pagj. 9) > 


CEMUT CAMBIAL L’ORT 
DAI FURLANS? 


Plui lidric e mancul patatis, 
ma simpri une vore di passion 
di Adriano Del Fabro 

BAA SA, 


UNE FURLANE A ROME 


La maturitat 
al timps 
dal Covid 


OQO volùt jessi li, 
<< ancje par tornà a 
viodi amîs e professòrs e fà 
chel che o vevin pensât di 
més: celebrà insiemi». Axel 
Costantini al à vincj agns 

e il so esam di maturitàt lu 

à sostignùt in cuarantene, 
colegàt a un pc di cjase sò 
intal cuartîr Appio Latino. 
Ché prove final che e je il 
rituâl di passag viers dal futùr 
e devente cumò ancje ocasion 
par recuperà il contat uman, 
ma la pandemie e impon lis 
sôs regulis: «O ai ciràt un 
svol par jentrà prime in Italie, 
ma nol è stàt pussibil e se tu 
tornis dal forest tu âs di stà 
dòs setemanis sieràt». 

® Axel, mame messicane 

e pari di Manzan, al à 
frecuentàt i prins doi agns des 
scuelis superiòrs a Cividat par 
dopo movisi al istitùt tecnic 
pal turisim Colombo di Rome. 
® I siei gjenitòrs a vivin 
dongje di Puebla de Zaragoza, 
un centenàr di chilometris 

di Citàt dal Messic, e ai 29 

di Fevrâr al decît di là li di 

lôr. «O pensavi di tornà intal 
zîr di pocjis setemanis — al 
conte - invezit o soi restàt 
blocat. O soi stàt daùr aes 
videolezions ancje se cun 

7 oris di fùs, e o ai preparàt 
l’elaboràt final». Ogjet di 
discussion, i pachets turistics 
propri cumò che il turisim 

al è di tornàlu a pensà. Axel 
al è fiduciòs, si sint citadin 
dal mont e al ten vîf il leam 
cu lis sôs origjins: «O soi 
nassùt in Spagne, dopo si sin 
trasferîts in Messic, ma ogni 
an o sin tornats in Friùl, par 
chest o ai decidùt di studià in 
Italie. No feveli furlan, ma lu 
capìs». Lu à imparàt de none, 
Graziella Noacco, poetesse 
che e cjarecave la lenghe 
mari tornant a tiessi il fil dai 
ricuarts. E e je simpri jê, che 

e viveve imerzude intal bosc 
insom de culine di Gramoian 
a Cuar di Rosacis, a véi passât 
l'amòr pe nature. Axel al à 
passat il so esam e si è iscrit 
ae universitàt a Rome. Al 
studiarà siencis dal turisim 
«continuant a viazà viert al 
mont e cuntune cussience 
gnove». Il 





FANTATS & FUTÙR 





Par un vé un planet 
sostignibil coventarés 
no fà fis 


66 | personis puedial 
sostigni il planet? 
Lis stimis plui altis a fevelin di 
sessante milions di individuis, lis 
plui bassis di doi milions. Cierts 
esperts si posizionin tal miec: 
disevot milions.” 
Lierre Keith, I mít vegjetarian (The 
vegetarian myth), 2015. 


Tropis personis puedial sostignî 
il planet? Cheste e je la cuistion. 
E, se o vês let cun atenzion chi 
parsore, une rispueste le vin. 

Par vê risorsis par ducj, te stesse 
cuantitât (animâi e plantis 
insiemi), i numars a varessin 

di stà tor di un tot di milions 

di individuis. Tal an 2019, la 
popolazion mondiâl e je rivade 

a 7.713.468.205 di personis. Par 
dîle cuntun eufemisim, o sin a 
pene parsore dai numars citàts in 
precedence... 

No dome, la cressite de popolazion 
no da segnâl di volê fermàsi: 


À ~ 
LIERRE KEITH 





daûr dai esperts, o sarìn cuasi 

dîs miliarts tal 2050 e plui di 
undis pe fin dal secul. E no, amîs 
nazionaliscj: la colpe no je, in 
maniere semplicistiche, dai paîs 
puars o in vie di disvilup, tant che 
Cine o Indie. In Indie, par esempli, 
il consum pro capite di energjie 
par an al è tor dai 0,6MWh cuant 
che, invezit, in Americhe la medie 
e je di 11,4MWh par persone. 
Cjapìn une misure plui dongje 
cjase, la Gjermanie: 6MWh. 

Ce nus disino chescj dàts? Che 


PERAULIS IN RÊT 





La stele di Assange, 
che e à inceat la Americhe, 
cumò no lùs plui 


al Avrîl dal 2019, la polizie 

di Scotland Yard e à arestàt 

Julian Assange, che ca di 
pocjis setemanis al podarès jessi 
estradàt tai Stats Unîts. 
® Ducjasan cuiche alè Assange, ma 
une pigule biografie no fasarà mâl a 
nissun. Nassùt tal 1971 a Townsville, 
in Australie, Julian al è un progra- 
madòr, hacker e gjornalist, cofon- 
dadôr dal sît WikiLeaks, nassùt par 
rindi publics documents secretàts, 
cu la garanzie di no disvelà cui che 
ju à procuràts. WikiLeaks al à vùt 
une grande popolaritàt tal 2010 
cuant che al à metàt sù sul sît miàrs 
di cjartis segretis, gjavadis fùr dai 
archivis in linie de aministrazion 
militàr, che a rivelin lis angariis dai 
americans inte vuere in Iraq. 
® Ancje se tal moment de publica- 
zion il guvier al jere chel di Barack 
Obama, il scandul al tocjave sore- 
dut la aministrazion di George W. 
Bush, president cetant contestàt, 
che al jere stàt clamât a une reazion 
dopo dai atacs aes Tors Zimulis dai 
11 di Setembar dal 2001. Par chest, 
Assange al è deventàt un eroi in- 
ternazional, massime pe stampe di 


campe, e par chel mont antagonist 
che alviòtinluiilpaladin de libertàt 
di informazion che no si ferme de- 
vant di nuie. 

® Miec mont, dut câs, al à viert in- 
chiestis judiziariis su di lui, tacant 
dal so Paîs, la Australie, e dai Stàts 
Unîts che lu acusin di spionac, un 
reât che in Americhe al pues pre- 
viodi ancje la pene di muart. E je 
rivade po ancje la inchieste svedese 
par violence sessuàl. Lis acusisa son 
coladis, ma Assange in chel perio- 
di al jere rivàt a Londre, e cussì al 
jere finît ai arescj in cjase. Tal 2012 
al jere rivàt a scjampà, cjatant acet 
inte ambassade dal Ecuador, che i à 
dat asîl politic. 

® Intant che al jere ai domici- 
liârs, Assange al à fevelàt cun J. 
Appelbaum, A. Müller-Maguhn e 
J. Zimmermann, personis dongje 
de rêt di programadôrs, hacker e 
ativiscj che e à creât WikiLeaks. Il 
libri “Internet è il nemico” alè la tra- 
scrizion di chei colocuis. Dal dialic 
al ven fùr dut il sproc dal pinsîr di 
Assange, condensàt tes peraulis: 
«privacy pai sotans, trasparence 
pai sorestants». Par so cont, di fat, 





une persone tai continents siòrs 

e consume plui di dîs voltis in 
confront di une persone intun 
paîs puar. E chest al val ancje pai 
gnùfs nassùts: fà un fi intun paîs 
siôr, al coste di plui in tiermins di 
utilizazion di energjie. 

Cheste cuistion, dal gno pont di 
viste avonde alarmante, mi puarte 
a domandàmi (e o soi sigure che 
tancj altris le pensin come me) 
cuâl dirit che o ai jo, come uman, 
di fà chest al planet. Mi capite di 
domandàmi avonde dispès se no je 
ore, in efiets, che la mê gjenerazion 
e tachi a rifleti suntune soluzion 
"sostignibile" e "responsabile", che 
lis gjenerazions che a son vignudis 
prime di nô no àn vùt bisugne di 
pensài. 

La soluzion li che o soi rivade jo e 
je chê di sielzi di no fà fis. 

Al è dal sigùr un argoment delicat, 
che ancjemò nol ven tocjàt masse, 
nancje di chei che si considerin 
lotadòrs pal ambient, ma nol 
covente a nuie platà il probleme o 
ve pòre di frontàlu. 

No vê fis, massime par chel che 

al tocje i paîs plui avanzaàts, e 

je une sielte ecosostignibile e 
ecoresponsabile. 

Clàr, cheste sielte e sarà cjapade di 
ognidun in maniere diferente: cui 
che al sielzarà di fà un fi in ogni câs 
(ancje se nol varà la pussibilitàt 

di un bon futûr), cui che un fi nol 
sint la bisugne di vélu, cui che al 
varà miòr la adozion e cui che al 
decidarà di no vê fîs cun angosse 

e sens di sacrifici, parcè che si 
autoimponarà un dové morâl cun 
ché di få la sò part pal planet. E 


la riservatece dai dàts personài e 
varès di jessi garantide de critogra- 
fie, intant che al scientificjournalism 
- fat diinformazions di prime man e 
coments sclagns — i tocje di garanti 
la trasparence. 

® Ma cheste maniere di resonà no 
je cence consecuencis. Cussì, cuant 
che tal moment dal asîl, Assange 
midiant di WikiLeaks al à disvelàt 
che il President dal Ecuador, Lenin 
Moreno, al veve conts in bancjis 
forestis, l'Ecuador al à finît di dài 
protezion al Robin Hood dal gjorna- 
lisim. Intant Assange al à pierdude 
ancjelapoie decampeinternazional 
che lu acuse di vé favorît la elezion 
di Donald Trump, cu la difusion di 
documents risiervàts dal partît de- 
mocratic e de sò candidade Hillary 
Clinton. Cussì, cuant cheiagjents di 
Scotland Yard a son vignùts a cjoli- 
lu, Assange cheste volte nol à cjatàt 
fùr de puarte un grum di partesans 
in deliri, ma dome pocje int curiose 
e nuie di plui: la sò stele aromai e 
somee tramontade. 

® “Internet è il nemico” (176 pagji- 
nis, editàt de Feltrinelli) al è un test 
pluitost faturòs, ma conseàt parcè 
che Assange al è une des figuris di 
rilèéfdi chestinizidalmileni.Siàsim- 
pri considerà, dut câs, che tancj os- 
servadôrs autorevui a stimin chest 
om tant che un chel al jere pront a 
dut par deventà famôs. Come che al 
note Mattia Feltri, «al à pensât plui 
a se stes, ae sô imagjin di purece, ae 
sô glorie, che no a impegnàsi intun 
lavòr che al fos util par ducj». Il 


UN FURLAN A MILAN 





LatteMiele... 
cjargnel 


C emùt aio tacàt? Sintint 
<< de mê cjamare lis 


trasmissions al plan parsore». 
Gianmarco Ceconi, nassùt a 
Tumieg, e a trê agns lat a stà cui 
siei a Udin, al veve la sò stanzie 
sot de sede di RAN radio, in 
placal Osòf. E al è cussì che al à 
tacade la cariere che lu à puartàt 
chi a Milan, che aromai a son 25 
agns. 

® «O levi sù a viodi e a judà, 
fasint esperience. E cussì, dopo 
lis superiòrs o soi làt a vore a 
Italia Network, simpri a Udin, 

in ché volte une des radios plui 
innomenadis di Italie. Prime 
tant che tecnic, dopo fasint 
intervents al microfon.» 

® Come pal inizi de cariere, 
ancje rivà a Milan al è stàt un càs 
«Al è sucedùt che Italia Network 
le àn trasferide a Bologne. No mi 
interessave là in ché citàt, e o jeri 
atiràt de cariere di dopleadòr. E 
cussì o ai decidùt di trasferîmi a 
Milan, cjatant subit lavòr a radio 
One-0-One, cumò Radio 101». 
Gianmarco al rive ancje a lavorà 
par ché altre passion: «Dopo vé 
fate une scuele di dopleadòr, o ai 
cjatàt lavòr ancje in chel cjamp, 
massime par documentaris. O 
fås ancje il diretòr di dopleadure, 
in plui che la vôs, e ancje par 
altris produzions. Cumò al ven 
fûr par Sky Fratelli in affari, che 
al è un reality, par esempli.» 

® In radio, al è passàt dopo a 
lavorà par LatteMiele li che al 
viòt de programazion musical, e 
li che al è la vôs uficial, rûl che al 
à ancje inte television 7 Gold. 

E i rapuarts cu la Patrie? «O ai la 
famee là, e o ai mantignùt tancj 
amîs, che a vegnin a cjatàmi: 

a cjase o voi sù par jù ogni doi 
mês. Po dopo, cumò chi in radio 
al è un speaker di Buie, Matteo 
Osso, e si fevele par furlan. Dal 
Friùl - pûr stant ben a Milan — 
mi mancje il stîl di vite e il gustà. 
Cuant che o fâs cualchi cene, o 
sieri ufrint la gubane, che o rivi a 
cjatà ancje ca». 

® O ai di dî che si capìs parcè 
che Gianmarco al fàs chest di 
mistîr: une biele vòs e cuntune 
dizion perfete tant par talian 
che cuant che al fevele par 
furlan, cun inflessions cjargnelis. 
Ma «par vué al è dut, buine 
zornade», come che a disin i 
speakers, cheste volte us al dîs 
jo. Il 

GIUSEPPINA PITTINO E MARIO DE CILLIA 


I 40 agns 
di VideoTeleCarnia 








hest an, Mario De 

Cillia e Giuseppina 

Pittino - i fondadòrs di 
VideoTeleCarnia - a àn vude 
la sodisfazion di fà fieste pai 40 
agns de lôr television: un travuart 
fat di sacrificis, di rinunziis, di 
scombatiments superàts cu la 
grande passion che di agns a metin 
intal mont de television. 
® VideoTeleCarnia e je une pigule 
emitente che e trasmet di Trep 
di Cjargne dal 1980; i studis si 
cjatin intun plan de cjase di Mario, 
che al dîs: “Za sede e je semplice e 
artesandl... intun supermarcjdt, 
intun grant spazi tu cjatis cetante 
robe, sedi di cualitàt buine che 
un pòc plui scarte. Dal oresin, la 
stanzie e je picule ma plene di 
robe di valòr. Chest par dî che nol 
covente jessi grancj par fà bielis 
robis!” 
® Intune stanzie a son sistemàts 
cun grande atenzion ducj i 
imprescj che tai agns si son 
evolùts (cinepresis, mixers, 
regjistradòrs...) e l'archivi precîs 
di buine part dai servizis metùts 
adun di 40 agns incà. Come che 
al dîs Mario “O ai dut in ordin 
alfabetic; ogni tant o voi a cirî il 
servizi che mi interesse: o voi a man 
sigure e a saltin fûr robis incredibilis 
che o vin regjistrât! Cussi, o mandi 
in onde robe che ti fàs gole!” 
® La passion di Mario e scomence 
za a 16 agns cuant che al va 
cuntun altri a fà cine te sale 
comuna di Trep: al veve il compit 
di sbobinà lis peliculis dai films e 
di fàlis sù tes bobinis plui piculis 
dal proietòr, par podélis proietà. 


® La passion e je lade indenant 
cu la television, dulà che al à 
rivàt adore a tirà dentri prin la 
femine Pina, che e à otignùt il 
patentin di gjornaliste, e dopo - 
cuant che a son cressùts - ancje 
i fis Barbara e Gianluca, che vuê 
a dan ancje lôr une man. “o o 
fasevi lartesan. Cuant che o rivavi 
la sere a cjase mi davi une biele 
lavade e o levi sù disore a regjistrà 
i programs. La passion mi gjavave 
la strachece. Za doi agns prime 
dal 1980, o vevi tacàt a filmà. O 
levi a filmà lis manifestazions 





dal paîs. La prime prove che o ai 
fat, e je stade ché di trasmeti de 
cusine al salot. Dopo, o ai metút un 
trasmetidòr a Trep e il prin servizi 
che o ai metút in onde al jere chel 
di une manifestazion religjose: o ai 
telefonàt a pre Tarcisio par disi di 
impià la television. Imagjiniti tu la 
sò contentece di viodisi in television, 
soredut in chei timps che no nd 
esistevin tantis! Mordl de storie, 0 
vin scomencdàt cussi a trasmeti a 
Trep; dopo o vin zirade la antene su 
Paluce, ma il segndl al jere flaput 

e cussi o vin mett il ripetidòr 
ancje li; e po dopo o nt vin metùt 
un ancje a San Pieri di Zui. Intant 
e je nassude la television Video 
Strega a Curcuvint, e o vin tacàt a 
lavorà insiemi par tancj agns. In 
chest mát, o rivavin a cuvierzi cui 
nestris programs diviers comuns 
cjargnei de nestre zone, fin tal 1984. 
Dopo, o vin fat un salt di cualitàt 
podint jentrà intes cjasis di Paulàr, 
e o vin potenziàt il segndl di San 
Pieri, rivant fin aes primis cjasis 

di Tumiec. Tal 1990, e je saltade 
fur la lee Mammì ma jo o vevi za 
cjapàt contats cun Telefriuli che si è 
dimostrade dal moment disponibile 
par une colaborazion. In gracie di 
une autorizazion, e di une postile 
de Lec Mammiì, si trasmeteve in 
contemporanie tal stes teritori nò 

e Telefriuli. Tal 2011 al è rivàt il 
digjitàl e o vin vude la concession 
par podé cuvierzi cul nestri segnàl 
dute la regjon. 

Sul imprin, o trasmetevin di lunis, 
di miercus e di sabide, cun pòcs 
colaboradòrs: la mê femine, gno 
fi, mé fie, e dopo planc a planc 

a son vignits dongje altris. No 

sai diti trope int che e je passade 
achi! In chei timps, la tv e jere une 
novitàt: cumò e je cuasi une robe 
normål. La television e jere une robe 
impuartante, e vignive acetade, la 
int e deventave mate pe contentece 
se si faseve une interviste. Nus 


Cu la fuarce des ideis 

e cuntune grande passion 

la emitente e à rivat a stà 
dauùr a dutis lis evoluzions de 
tecnologjie e des normativis 


à compagnàt simpri tant il 
preseament de int che in ore di vué, 
in gracie ancje di internet, nus viòt 
in dut il mont!” 

® A VTC si fevele di atualitàt, 

di musiche, di culture, di storie 
des piculis comunitàts di mont... 
Cuarante agns di television par 
contà la anime e la storie de 

int di Cjargne: une presince di 
incontestabil valòr antropologjic, 
storic, documentaristic, sociàl 

e cultural. Une television libare 

di leams politics che si pues 

seguî su canàl 690 dal digjitàl 
terestri, in internet sul sît www. 
videotelecarnia.it, e inmò su 
youtube, e tes pagjinis facebook e 
instagram. i 


SCHEDULE 


ZA RUN 
® Tal 2011 al rive il digjitàl terestri: 
la Associazion VideoTeleCarnia 


(nassude tal 2003 di supuart ae 
emitente) e oten la Autorizazion 
Ministerial tant che ”Furnidore di 
servizis di media audiovisîfs e dàts” 
e il ricognossiment di television 
comunitarie; il so segnàl al rive in 
dut il Friùl-V.J. sul canal LCN 690, 
marcàt VideoTeleCarnia, par miec 
dal distributòr di rét Telefriuli che 

al veicole tal propri multiplexer i siei 
programs. 

® Oraris di trasmission: ogni dì, cun 
lis dôs fassis des 12.00 aes 14.30 e des 
18.00 a la 01.00/02.00. 

® Colaboradòrs: diretòr responsabil 
Alberto Terasso, e une lungje la liste 
di personis, dutis volontariis, che in 
40 agns a àn regalât professionalitàt, 
passion, impegn, fantasie, gjenuinitàt, 
dant vite a chel grant mosaic di 
propuestis insedadis te programazion 
di VTC. 

® Programs: di ogni sorte, 

cuntun voli particolàr ae tiere di 
Cjargne, documentant cunvignis e 
manifestazions, organizant dibatits 
in studi cun ospits su argoments 
culturài, economics, di atualitàt e 
v.i., e metint in lûs i aspiets tipics e 
lis ricjecis di storie, lenghe, usancis e 
tradizions. 

® Dal 1980, VTC e à garantit - 
cuntun trop di volontaris - la 
informazion, lant a cuvierzi il vueit 
lassàt di cui che al varès vit di vê 
tant che finalitàt il dovê di difindi 
propit i piçui e i debii. Une vôs 
scomude, libare di peams politics 

e di condizionaments, e forsit par 
chest pòc considerade de plui part 
dai aministradòrs e politics locài che, 
ancje se a àn usufruît plui voltis dal 
so servizi, no capissin e a fasin fente 
di no cognossi il sfuarg finanziari 
cuotidian che cheste presince e 
domande. Il 





LINT AUTONOMISTE 
(segue de prime pagjine) 
Par Fedriga 


la autonomie 
e je un aiarin 


volès, cu la maiorance che si cjate 
fùr a Triest, al sarès in stàt di mo- 
visi in maniere contrarie a Rome 
in tancj setòrs, chei che za il ne- 
stri statùt di specialitàt al previòt 
e al permet. In cualchi càs si larès 
al scuintri cul Stàt, finalmentri la 
Comission paritetiche e podarès 
discuti su lis sieltis e no poltrona 
beade in cualchi palag trasteverin. 
Cussì si môf un partît, un leader 
che al cròt pardabon ae autono- 
mie de sò tiere. 

X% Ma, just, di ce tiere fevelìno al 
veronés Fedriga, tant plui sensibil 
al incjant dal coregjonàl Zaia che 
alriclam di Toni di Cerneglons o di 
Marie di Vasinis? Ce nons barbars! 
i:°x E dopo, metil câs che la diestre 
e torni al comant, no varà mighe 
di lassà une patate bolinte tra lis 
mans di un guvier amì! E se po al 
fasès ancje lui part di chel stes, 
cemût salvà il lat e la cite? Miòr 
duncje zigà “autonomie”, e pandisi 
tant che paladin di ché, ma intant 
continuà a movisi fasint i interès 
des grandis aziendis, des confra- 
ternitis de energjie, de italianitàt e 
dai sacris confins; tante retoriche 
e sieltis che no fasin ciert i interès 
de Regjon, e soredut no dal Friùl. 
Dut càs, al è in buine compagnie: 
ae classe dirigjente furlane iva ben 
un om bessòl al comant, al baste 
che nol comandi e che nol ledi cu- 
intri i siei interès di buteghe. 
Basse manoalance, altri che auto- 
nomie. Il 


LA PATRIE 
SOT DAL TFI 





hest Istàt “La Patrie” no us 
lasse di bessòi. Tacant di 


Cjarlins ai 16 di Lui, o presentarìn 
inumars dal nestri gjornàl intes 
placis dai paîs dal Friùl. Tancj 
Comuns nus stan dant bon acet 

e o speriìn di podé tornà a cjatàsi 
insiemi, a resonà sul Friùl di îr, di 
vuê e di doman. Par chest o vin 
clamade la iniziative “La Patrie 
sot dal tei”, par tignîsi dongje in 
chest moment no facil cul stes 
spirt che a vevin i nestris vons tal 
timp des viciniis. Ocjo al sît www. 
lapatriedalfriul.org e al nestri 
profil Fb pal calendari complet dai 
incuintris che al è in definzion. I 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 

